b'\n_START_ARTICLE_\nSingap\xc5\xabro uostas\n_START_PARAGRAPH_\nSingap\xc5\xabro uostas \xe2\x80\x93 \xc4\xafvairi\xc5\xb3 laiv\xc5\xb3 aptarnavimui skirt\xc5\xb3 \xc4\xafrengim\xc5\xb3 ir terminal\xc5\xb3, esan\xc4\x8di\xc5\xb3 Singap\xc5\xabre visuma. Vertinant bendrai, tai vienas aktyviausi\xc5\xb3 uost\xc5\xb3 pasaulyje tiek pagal bendr\xc4\x85 krovini\xc5\xb3 svor\xc4\xaf, tiek ir TEU konteineri\xc5\xb3 kiek\xc4\xaf. Tik nedidel\xc4\x97 krovini\xc5\xb3 dalis yra skirta pa\xc4\x8dio Singap\xc5\xabro rinkai, nes daugelis aplinkini\xc5\xb3 \xc5\xa1ali\xc5\xb3 perve\xc5\xbeimo kompanij\xc5\xb3 \xc5\xa1iuo uostu naudojasi kaip tarpine stotele krovini\xc5\xb3 perkrovimui \xc4\xaf didesnius, tolimesniems perve\xc5\xbeimams skirtus laivus. Singap\xc5\xabro uostas turi reguliarias jungtis su daugiau nei 600 kit\xc5\xb3 pasaulio uost\xc5\xb3 ir yra viena pagrindini\xc5\xb3 \xc5\xa1alies ekonomikos a\xc5\xa1i\xc5\xb3.\n_START_SECTION_\nIstorija\n_START_PARAGRAPH_\nUosto istorija siekia 1819 m., ta\xc4\x8diau dabartin\xc4\x97 jo strukt\xc5\xabra oficialiai \xc4\xafkurta 1964 m. valstyb\xc4\x97s iniciatyva. Iki 1997 m. spalio m\xc4\x97n. visas uostas buvo privatizuotas. Per vis\xc4\x85 istorij\xc4\x85 jis spar\xc4\x8diai augo, yra nuolat atnaujinamas, ple\xc4\x8diama infrastrukt\xc5\xabra, statomi sand\xc4\x97liai, diegiamos naujausios technologijos. 2010 m. duomenimis, uostas aptarnavo beveik 28,5 mln. konteineri\xc5\xb3 arba daugiau nei 500 mln. ton\xc5\xb3 krovini\xc5\xb3 ir buvo antroje vietoje po \xc5\xa0anchajaus uosto.'